Diari Oficial de la Generalitat Valenciana


Sumari del DOGV 6762, del 26-04-2012 (2012/3861)

RESOLUCIÓ de 12 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica, SAU l'autorització administrativa per a l'ampliació de les instal·lacions elèctriques de distribució de la subestació transformadora de 220/132/20 kV, denominada ST el Verger, ubicada en el terme municipal del Verger, província d'Alacant, s'aprova el projecte tècnic d'execució i es declara, en concret, la seua utilitat pública. (ATASCT/2010/320/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3861


Data del document
:   12-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 12 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica, SAU l'autorització administrativa per a l'ampliació de les instal·lacions elèctriques de distribució de la subestació transformadora de 220/132/20 kV, denominada ST el Verger, ubicada en el terme municipal del Verger, província d'Alacant, s'aprova el projecte tècnic d'execució i es declara, en concret, la seua utilitat pública. (ATASCT/2010/320/03). [2012/3861]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions al c/ Ausó y Monzó, 16-5, 03824 Alacant, de 22 de desembre de 2010, davant del Servici Territorial d'Energia d'Alacant, pel qual se sol·licita que se li concedisca l'autorització administrativa per a l'ampliació de les instal·lacions elèctriques de distribució de la subestació transformadora de 220/132/20 kV, denominada ST el Verger, ubicada en l'interior del recinte tancat de l'existent ST el Verger, situada al costat de la carretera N-332 a l'avinguda de València, núm. 39, en el terme municipal del Verger, província d'Alacant, que s'aprove el projecte tècnic d'execució i que es declare, en concret, la seua utilitat pública. (ATASCT/2010/320/03).  
A l'escrit mencionat, s'adjunta el projecte tècnic de la instal·lació esmentada, firmat per tècnic competent.  
Resultant que consta com a antecedent la Resolució d'esta Direcció General d'Energia de 10 de setembre de 2007, per mitjà de la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 132/20 kV denominada ST el Verger, i s'aprova el projecte d'execució. (ATRCCT/2007/119/03).  
Resultant que consta en l'expedient una còpia de la Resolució emesa amb data 7 de maig de 2010 per la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en l'ampliació de la subestació elèctrica denominada ST el Verger, situada a l'avinguda de València núm. 39, en el terme municipal del Verger, província d'Alacant, no requerix l'avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
  
Resultant que la informació pública de la mencionada sol·licitud es va realitzar als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha publicat en el Diari Oficial de la Comunitat Valenciana de 27 d'abril de 2011, en el Butlletí Oficial de la Província d'Alacant de 15 d'abril de 2011, en el diari La Verdad de 20 d'abril de 2011 i en el tauler d'anuncis de l'Ajuntament del Verger, únic afectat pel projecte.  
  
D'acord amb la documentació de l'expedient, no s'han presentat al·legacions a la instal·lació projectada.  
Resultant que, de conformitat amb el mencionat Decret 88/2005 es va traslladar a l'Ajuntament del Verger la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de donar-ne la conformitat o l'oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat, pels quals se sol·licita l'informe sobre l'adaptació del projecte al planejament urbanístic que siga aplicable.  
  
Per part de l'Ajuntament del Verger es va remetre el certificat de compatibilitat urbanística favorable. Respecte a altres manifestacions formulades relatives a obres de l'ampliació de la subestació transformadora, han sigut traslladades a l'empresa peticionària, de les quals, prèviament, ja era coneixedora.  
Resultant que de la documentació de l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen estar afectats per la instal·lació.   
Resultant l'expedient remés pel Servici Territorial d'Energia d'Alacant de 25 de novembre de 2011, pel qual s'informa favorablement la instal·lació sol·licitada.  
Resultant que el projecte presentat disposa entre la seua documentació dels plans pertinents a escala adequada, està suficientment detallat i conté una relació concreta i individualitzada dels béns i els drets afectats.  
Atés que la sol·licitud i la documentació adjunta té una definició i una concreció de les característiques tècniques que garantisquen la màxima seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Atés que, d'acord amb la documentació de l'expedient, l'ampliació sol·licitada s'executarà en els mateixos terrenys on actualment està situada la subestació transformadora ST el Verger, situada al costat de la carretera N-332 a l'avinguda de València núm. 39 en el terme municipal del Verger, província d'Alacant.  
Atés que, d'acord amb el projecte presentat, la finalitat de la modificació de la subestació transformadora és garantir l'alimentació de la xarxa de distribució a la comarca de la Marina Alta a fi d'assegurar la resposta al creixement del consum elèctric i la demanda prevista amb una millor estabilitat i seguretat en el servici als consumidors d'esta zona geogràfica, a través d'una ampliació d'esta infraestructura, l'emplaçament de la qual és en la mateixa ubicació de la subestació actualment en funcionament.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució d'energia elèctrica.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la Comunitat Autònoma.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Iberdrola Distribución Eléctrica, SAU, l'autorització administrativa per a l'ampliació de les instal·lacions elèctriques de distribució de la subestació transformadora de 220/132/20 kV, denominada ST el Verger, ubicada a l'interior del recinte tancat de l'existent ST el Verger, situada al costat de la carretera N-332 a l'avinguda de València núm. 39, en terme municipal del Verger, província d'Alacant, i les característiques principals de la qual són les següents:  
Sistema elèctric de 132 kV:  
Disposa d'una configuració de simple barra partida i es realitzen en este sistema, les actuacions següents:  
- Una transformació dotada d'un autotransformador trifàsic, exterior, en bany d'oli amb refrigeració natural i forçada i proveït de regulador en càrrega. La potència nominal és de 135/180/225 MVA i relació de transformació 225/136,275 ± 9 x 1,725/21,5 kV.  
- Instal·lació de tres transformadors d'intensitat, de 145 kV i relació de transformació 600 - 1200/5 - 5 - 5 - 5A, i amb potències reactives segons la classe de precisió dels quatre nuclis.   
- Instal·lació de tres transformadors de tensió inductius en barres, de 145 kV i relació de transformació 132:v3/0,110/0,110 v3 kV.  
  
- Quadres de control i armaris de proteccions corresponent a este sistema de distribució.  
- Estructura metàl·lica: s'instal·larà en la part interior de l'edifici i en l'exterior per al muntatge de transformadors, botelles terminals i parallamps de 220 kV i 132 kV, reactàncies de presa de terra, així com els suports del cablejat.  
Sistema elèctric de 20 kV:  
Disposa de dos mòduls (mòdul 1 i 2) en configuració de doble barra, de tipus interior amb envoltant metàl·lica i aïllament en hexaflorur de sofre (SF6), compost cada un de les cel·les següents. Les característiques són anàlogues per a cada cel·la, variant segons les necessitats de cada servici:  
Mòdul 1 (18 cel·les):   
· Deu de línia, compostes per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; un transformador toroïdal que comprén les tres fases; tres terminals connectables, i testimonis de presència de tensió.  
· Una de transformador (amb equip de mesurament principal) composta per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; nou terminals connectables, i testimonis de presència de tensió.  
  
· Una de servicis auxiliars, composta per un interruptor automàtic; un seccionador de tres posicions; un seccionador de dos posicions, tres terminals connectables, i testimonis de presència de tensió.  
· Una de bateries de condensadors, composta per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; tres terminals unipolars, i testimonis de presència de tensió.  
· Una de mesurament, composta per sis transformadors de tensió, i dos seccionadors de tres posicions.  
· Una d'enllaç de barres, composta per un interruptor automàtic; tres transformadors d'intensitat, i dos seccionadors de dos posicions.  
  
· Dos de partició de barres, compostes per un interruptor automàtic; un seccionador de dos posicions; tres transformadors d'intensitat, i nou terminals connectables.  
· Una d'unió de barres, composta per un seccionador de dos posicions; tres transformadors d'intensitat, i nou terminals connectables.  
  
Mòdul 2 (16 cel·les):   
· Deu de línia, compostes per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; un transformador toroïdal que comprén les tres fases; tres terminals connectables, i testimonis de presència de tensió.  
· Una de transformador (amb equip de mesurament principal) composta per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; nou terminals connetables, i testimonis de presència de tensió.  
  
· Una de bateries de condensadors, composta per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; tres terminals unipolars, i testimonis de presència de tensió.  
· Una de mesurament, composta per sis transformadors de tensió i dos seccionadors de tres posicions.  
· Una d'enllaç de barres, composta per un interruptor automàtic; tres transformadors d'intensitat, i dos seccionadors de dos posicions.  
  
· Dos d'unió de barres, composta per un seccionador de dos posicions; tres transformadors d'intensitat, i nou terminals connectables.  
  
- Dos transformadors trifàsics T-1 i T-2) amb potència, nominal, cada un, de 40/50 MVA/i relació de transformació 225 ± 9 x 2,5/21,5 kV, de tipus exterior amb les seues corresponents reactàncies trifàsiques limitadores de presa de terra de 1000 A 10 seg. - i una resistència de 500 A 15 seg.  
- Dos transformadors de servicis auxiliars de relació 20/0,420 - 0,242 kV i potència, cada un, de 250 kVA, són de tipus exterior i substituïxen als existents actualment.  
- Quadres de control i armaris de protecció corresponent a este sistema de distribució.  
- Obra civil: es demolirà en la fase I l'edifici actual del quadre de control i es construiran quatre nous edificis prefabricats de formigó armat que ubicaran, respectivament, el sistema GIS (de 220 kV); el de control; el de les cel·les del mòdul 1, i el de les cel·les del mòdul 2.   
  
- Pressupost total conjunt: 4.577.893,60?.  
  
Segon  
Aprovar el projecte d'execució per a l'ampliació de la subestació sol·licitada i autoritzada en el punt primer d'esta resolució, firmat pel tècnic competent.  
La present resolució està sotmesa a les condicions següents:  
  
1. L'atorgament es fa sense perjudici de les concessions i autoritzacions que calguen, d'acord amb altres disposicions que siguen aplicables i, en especial, les relatives a l'ordenació de territori i al mediambient.  
  
2. La instal·lació a executar complirà els reglaments aplicables a este tipus d'instal·lacions, i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
3. Les instal·lacions hauran de realitzar-se segons el projecte presentat. En cas que siga necesari introduir-hi modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini d'execució de l'obra serà de dotze mesos a comptar des de l'endemà d'aquell en què s'obtinga la disponibilitat legal, per a procedir d'acord amb els efectes d'esta autorització administrativa i aprovació de projecte. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este mateix per mitjà d'una sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que està d'acord amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una   
Relació de béns i drets afectats del projecte: ST el Verger 220/132/20 kV.  
Terme municipal d'Alacant  
  
  
  
\* \* \* \* \*\* \* \* \*  
  
Relación de bienes y derechos afectados del proyecto: ST Vergel 220/132/20 kV  
Término municipal de Alicante  
  
afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra esta resolució, que no posa fi a la via administrativa, es podrà interposar recurs d'alçada davant de la secretària autonòmica d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 12 de desembre de 2011.- El director general d'Energia: Antonio Cejalvo Lapeña.